Saint-Pierre (Martinique)

Saint-Pierre er en kystby og kommune nordvest i Frankrikes oversjøiske departement Martinique i  Karibia grunnlagt i 1635 av Pierre Belain d'Esnambuc. Før byen ble totalt ødelagt i et vulkanutbrudd i 1902, var Saint-Pierre den viktigste byen i Martinique både kulturelt og økonomisk. Mens Fort-de-France var den offisielle administrative hovedstaden, var Saint-Pierre den kulturelle hovedstaden i Martinique. Etter katastrofen økte Fort-de-France i økonomisk betydning. Stedet ligger 31 km nord for hovedstaden Fort-de-France og sørøst for vulkanen Montagne Pelée.

Historie 
Byen ble grunnlagt i 1635 av Pierre Bélain som var guvernør på den nærliggende øya Saint Kitts på oppdrag fra Richelieu. Saint-Pierre var hovedstad på Martinique fram til 1692, da setet for øyas myndigheter ble flyttet til Fort-de-France. Saint-Pierre var fremdeles en av de viktigste handelsplassene i området, først og fremst på grunn av sukker- og slavehandel. Saint-Pierre hadde tidlig utbygd infrastruktur sammenlignet med andre steder i Karibia, med blant annet hestejernbane, elektrisk gatebelysning, botanisk hage og asyl.

Den 8. mai 1902 brøt vulkanen Pelée ut. Mellom 26 000 og 36 000 av byens innbyggere omkom i katastrofen. Av de 40 fartøyene som lå til anker ved hvanen, unnslapp bare to.

Befolkningsutvikling 
Antall innbyggere i kommunen Saint-Pierre (Martinique)

Referanser

Eksterne lenker 
 
 Kommunedata INSEE

Kommuner i Martinique